शाकिब खान

**शाकिब खान** (, जन्म: सन् १९७९ मार्च २८) एक बङ्गलादेशी चलचित्र अभिनेता, चलचित्र निर्माता तथा गायक हुन्। खानले सन् १९९९ मा सोहानुर रहमान सोहानद्वारा निर्देशित 'अनोन्तो भालोबासा' नामक चलचित्रबाट चलचित्र कार्यकालको सुरुवात गरेका थिए। उनी बङ्गलादेशी चलचित्र अनुयायी तथा सञ्चार माध्यममा सुपरस्टार, किङ खान र ढालिउड किङको नामबाट अधिक परिचित छन्। उनी बङ्गाली चलचित्रहरूमा अभिनय गरे बापत सर्वाधिक पारिश्रमिक लिने अभिनेता हुन्।

शाकिब खानले सशक्त अभिनयको कारण ४ पटक राष्ट्रिय चलचित्र पुरस्कार, ३ पटक बाचसासा पुरस्कार र ४ पटक सिजेएफबी प्रस्तुति पुरस्कारबाट सम्मानित भइसकेका छन्। उनले सन् २०१० मा 'भालोबासलेइ घोर बाँधा जाय ना', सन् २०१२ मा 'खोदार परे मा', सन् २०१५ मा 'आरो भालोबासबो तोमाइ' र सन् २०१७ मा 'सत्ता' चलचित्रका लागि ४ पटक सर्वश्रेष्ठ अभिनेता विधामा राष्ट्रिय चलचित्र पुरस्कार जितिसकेका छन्।

शाकिब खानद्वारा अभिनित केही सर्वोत्कृष्ट चलचित्रहरू; 'सुभा' (सन् २००६), 'आमार प्रानेर स्वामी' (सन् २००७), 'प्रिया आमार प्रिया' (सन् २००८), 'बोलबो कथा बासोर घोरे' (सन् २००९), 'आदरेर जामाइ' (सन् २०११),  'डन नम्बर वान' (सन् २०१२), 'पूर्नदोइर्घो प्रेम काहिनी' (सन् २०१३), 'शिकारि' (सन् २०१६), 'नबाब' (सन् २०१७), 'राजनीति' (सन् २०१७), 'सत्ता' (सन् २०१७),' चालबाज' (सन् २०१८), 'भाइजान एलो रे' (सन् २०१८), 'नाकाब' (सन् २०१८) आदि छन्। सन् २०११ मा खानले 'मोनेर ज्वाला' नामक एक चलचित्रका लागि नेपथ्यमा एक गायकको रूपमा एक गीत गाएका थिए भने सन् २०१४ मा उनले पहिलोपटक 'हिरो: द सुपर स्टार' नामक चलचित्रलाई प्रायोजन गर्दै निर्माता बनेका थिए।  खानले सन् २०१९ मा सार्वजनिक गरिएको 'पासवर्ड' र सन् २०२० मा सार्वजनिक गरिएको 'वीर' नामक चलचित्रलाई पनि निर्माण गरेका थिए।

## बाल्यकाल 
शाकिब खानको जन्म सन् १९७९ मार्च २८ का दिन गोपालगञ्ज जिल्लाको मुकसुदपुर उपजिल्ला अन्तर्गत पर्ने राघधीमा भएको थियो। उनको बाल्यकालको नाम मासुद राना थियो। खानले मुकसुदपुर उपजिल्लाको राघधीमा आफ्नो बाल्यकाल बिताएका थिए। उनको बुबा, आब्खुर रोब एक सरकारी कर्मचारी थिए। उनकी आमा नूरजहान, एक गृहणी थिइन्। उनको परिवारमा उनी बाहेक एक बहिनी र एक भाइ छन्। बुबाको सरकारी जागिरका कारण उनी नारायनगञ्ज जिल्लामा हुर्किएका थिए।

## अभिनय कार्यकाल 
### सन् १९९९-२००५ 
सन् १९९९ मा शाकिब खानले आफताब खान टुलुद्वारा निर्देशित 'सोबाइतो सुखी हते चाय' नामक चलचित्रबाट अभिनय क्षेत्रमा प्रवेश गरेका थिए। यस चलचित्रमा उनले नवनायिका कारिशमा शेखसँग अभिनय गरेका थिए। शाकिब खानद्वारा अभिनित सार्वजनिक गरिएको प्रथम चलचित्र सोहानुर रहमान सोहानद्वारा निर्देशित 'अनोन्तो भालोबासा' थियो जसलाई सन् १९९९ मे २८ का दिन सार्वजनिक गरिएको थियोे। यस चलचित्रमा उनले मौसुमीको कान्छि बहिनी इरिन जामानसँग काम गरेका थिए। यो चलचित्र यी दुवै कलाकारका लागि कोशेढुङ्गा साबित भएको थियो। 'अनोन्तो भालोबास' चलचित्र व्यावसायिक रूपमा त्यति सफल नभएतापनि यस चलचित्र मार्फत खानले एक नव अभिनेताको रूपमा सबैको ध्यानाकर्षण गराउन सफल भएका थिए। अभिनय कार्यकालको दोस्रो वर्ष खानले त्यस समयकी उत्कृष्ट अभिनेत्री शाबनूरसँग 'गोलाम' नामक एक चलचित्रमा अभिनय गरेका थिए जसलाई इस्पाहानी र आरिफ जाहानले निर्देशन गरेका थिए। सोही वर्ष खानले एजे रानाद्वारा निर्देशित 'आजकेर दापोट' नामक एक चलचित्रमा अभिनय गरेका थिए जहाँ उनको साथ पूर्निमाले पनि अभिनय गरेकी थिइन्। त्यसपछि उनले आबु साईद खानद्वारा निर्देशित दुजन दुजनाको चलचित्रमा पोपीको साथमा र देलावार जाहान झन्टुद्वारा निर्देशित 'विषे भरा नागिन' नामक चलचित्रमा अभिनय गरेका थिए।

सन् २००१ मा खानद्वारा अभिनित केही उत्कृष्ट चलचित्रहरूमा; शिकारी, स्वप्नेर बासोर, मायेर जेहाद, राङ्गा मास्तान, हिङ्सार पतोन, बोन्धु जखोन शत्रु आदि हुन्। एफआई मानिकद्वारा निर्देशित स्वप्नेर बासोर नामक चलचित्रमा रियाज र शाबनूरको साथमा खानले पनि उत्कृष्ट अभिनय गरेका कारण प्रशंसित भएका थिए। सन् २००२ मा सार्वजनिक गरिएको एफआई मानिकले निर्देशन *फुल नेबो ना ओश्रु नेबो* र *स्त्रीर मोर्जादा* नामक चलचित्र, शाहादात होसेन लिटनद्वारा निर्देशित *ओ प्रिया तुमि कोथाय*, जिल्लुर रहमानद्वारा निर्देशित *नाचनेवाली* र बादल खोन्दकारको *विश्व बाटपार* लगायतका चलचित्रहरूमा खानले अभिनय गरेका थिए।

खानले सन् २००३ मा अभिनय गरेका केही उत्कृष्ट चलचित्रहरूमा; साहसी मानुष चाइ, प्रानेर मानुष, खमोतार दापोट र सबार उपरे प्रेम हुन्। यस वर्ष उनले साहसी मानुष चाइ चलचित्रमा अभिनय गरेका कारण निकै प्रशंसित भएका थिए भने उक्त चलचित्रलाई महम्मद हान्नानले निर्देशन गरेका थिए। यस चलचित्रान उत्कृष्ट प्रदर्शन गरेका कारण खानले दुई विभामा राष्ट्रिय चलचित्र पुरस्कार जित्न सफल भएका थिए। सन् २००४ मा उनले अभिनय गरेका केही उत्कृष्ट चलचित्रहरूमा; आजकेर समाज, बस्तिर रानी सुरिया, रुखे दाडाओ आदि पर्छन्। सन् २००५ मा सार्वजनिक गरिएको *सिटी टेरर* नामक एक चलचित्रमा उनले त्यस समयका उत्कृष्ट मध्ये एक मानिने अभिनेता मान्नाको साथ अभिनय गरेका थिए भने यस चलचित्रलाई एमए रहिमले निर्देशन गरेका थिए। यस बाहेक खानले शाहीन-सुमनद्वारा निर्देशित 'बाधा' चलचित्रमा रियाज तथा पूर्निमाका साथ अभिनय गरेका थिए।

### सन् २००६-२०१० 
सन् २००६ मा खानद्वारा अभिनित १३औँ ढालिउड चलचित्रलाई सार्वजनिक गरिएको थियो भने यस चलचित्र त्यस वर्षको सर्वाधिक कमाई गर्ने चलचित्र बन्न सफल भएको थियो। यस सफलताका कारण खानको पारिश्रमिक तीन लाखबाट वृद्धि भई ६ देखि ७ लाख पुगेको थियो। उनले यस वर्ष विश्वकवि रवीन्द्रनाथ ठाकुरद्वारा रचित सुभा नामक एक कथामा आधारित सोही नामको चलचित्रमा अभिनय गरेका थिए भने यस चलचित्रमा खानको साथ पूर्निमाले पनि अभिनय गरेकी थिइन्। विश्वकवि ठाकुको एक लघु कथामा आधारित चलचित्रलाई चाषी नजरुल इसलामले निर्देशन गरेका थिए। यस चलचित्रमा उत्कृष्ट प्रदर्शन गरेका कारण उनले सन् २००७ मा श्रेष्ठ अभिनेता विधामा दर्शकको सर्वेक्षण तथा समालोचनका कारण  लाक्स-च्यानेल आइ प्रस्तुति पुरस्कारका लागि मनोनीत भएका थिए। यस वर्ष एफआई मानिकद्वारा निर्देशित कोटि टाकार काबिन, पितार आसोन, दादीमा तथा चाच्चु थियो भने दिलीप विश्वासद्वारा निर्देशित मायेर मोर्जादा थियोे जसमा खानले अभिनय गरेका थिए। मानिकद्वारा निर्देशित कोटि टाकार नामक चलचित्रमा खानले अपु विश्वासका साथ अभिनय गरेका थिए भने चाच्चु चलचित्रमा अभिनय गरेबापत उनी जनप्रिय अभिनेता बन्न सफल भएका थिए।

सन् २००७ मा शाकिबद्वारा अभिनित १२औँ चलचित्रलाई सार्वजनिक गरिएको थियो। अघिल्लो वर्षको तुलनामा यस वर्ष खानद्वारा अभिनित लगभग सबै चलचित्रहरू व्यावसायिक रूपमा सफल भएका थिए। सन् २००७ मा खान पिए काजलको आमार प्रानेर स्वामी नामक एक चलचित्रमा अभिनय गरेका थिए जुन त्यस वर्षको सबैभन्दा सफल चलचित्रहरू मध्ये एक बन्न सफल भएको थियो। यस चलचित्रमा उत्कृष्ट अभिनय गरेका कारण खानले सर्वोत्कृष्ट अभिनेता विधामा मेरिल-प्रथोम आलो पुरस्कार हासिल गर्न सफल भएका थिए। यस चलचित्र बङ्गलादेश तथा अन्य देशहरूमा निकै समयसम्म चलेर अधिक आर्जन गरेका कारण खानको पारिश्रमिक १२ लाख पुगेको थियो। यस वर्ष खानले काबिननामा, जमोज, स्वामीर सोङ्सार, डाक्तार बाडि, तुइ जोदि आमार होइति रे, कथा दाओ हबे, दानोब सोन्तान, कोपाल, मा आमार स्वर्गो, कोठिन प्रेम र एक बुक ज्वाला आदि चलचित्रहरूमा पनि अभिनय गरेका थिए।

सन् २००८ मा खानद्वारा अभिनित चलचित्रहरू; तोमाके बउ बानाबो, आमार जान आमार प्रान, समाधि, १ टाकार बउ, भालोबासार दुश्मन, प्रिया आमार प्रिया, टिप टिप वृष्टि, तुमि स्वप्नो तेमि साधना, आमादेर छोट साहेब, सोन्तान आमार अहोङ्कार, जोदि बउ साजो गो, मने प्राने आछो तुमि आदि थिए। यस वर्ष बदिउल आलम खोकनद्वारा निर्देशित प्रिया आमार प्रिया नामक एक चलचित्रमा उत्कृष्ट अभिनय गरेका कारण खानले दर्शकको सर्वेक्षणमा सर्वश्रेष्ठ अभिनेता विधामा मेरिल प्रथोम आलो पुरस्कार तथा लाक्स-च्यानेल आई प्रस्तुति पुरस्कार जित्न सफल भएका थिए। यस चलचित्र सन् २००८ मा सार्वजनिक गरिएका चलचित्रहरू मध्ये सर्वाधिक कमाई गर्ने चलचित्रहरू मध्ये एक थियो।
पिए काजलद्वारा निर्देशित १ टाकार बउ नामक चलचित्रमा खानले शाबनूर र।रुमानाका साथमा अभिनय गरेका थिए भने यस चलचित्रले मेरिल-प्रथोम आलो तथा बङ्गलादेश राष्ट्रिय चलचित्र पुरस्कार जित्न सफल भएको थियो। खान अभिनित तथा एफआई मानिकद्वारा निर्देशित जोदि बउ साजो गो नामक चलचित्र भने बाचसास पुरस्कार आर्जन गरेको थियो।

सन् २००८ मा खानद्वारा अभिनित चलचित्रहरू; तोमाके बउ बानाबो, आमार जान आमार प्रान, समाधि, १ टाकार बउ, भालोबासार दुश्मन, प्रिया आमार प्रिया, टिप टिप वृष्टि, तुमि स्वप्नो तेमि साधना, आमादेर छोट साहेब, सोन्तान आमार अहोङ्कार, जोदि बउ साजो गो, मने प्राने आछो तुमि आदि थिए। यस वर्ष बदिउल आलम खोकनद्वारा निर्देशित प्रिया आमार प्रिया नामक एक चलचित्रमा उत्कृष्ट अभिनय गरेका कारण खानले दर्शकको सर्वेक्षणमा सर्वश्रेष्ठ अभिनेता विधामा मेरिल प्रथोम आलो पुरस्कार तथा लाक्स-च्यानेल आई प्रस्तुति पुरस्कार जित्न सफल भएका थिए। यस चलचित्र सन् २००८ मा सार्वजनिक गरिएका चलचित्रहरू मध्ये सर्वाधिक कमाई गर्ने चलचित्रहरू मध्ये एक थियो।
पिए काजलद्वारा निर्देशित १ टाकार बउ नामक चलचित्रमा खानले शाबनूर र रुमानाका साथमा अभिनय गरेका थिए भने यस चलचित्रले मेरिल-प्रथोम आलो तथा बङ्गलादेश राष्ट्रिय चलचित्र पुरस्कार जित्न सफल भएको थियो। खान अभिनित तथा एफआई मानिकद्वारा निर्देशित जोदि बउ साजो गो नामक चलचित्र भने बाचसास पुरस्कार आर्जन गरेको थियो।

सन् २००८ मा खानद्वारा अभिनित चलचित्रहरू; आमार प्रानेर प्रिया, स्वामी स्त्रीर वादा, भालोबासा दिबि किना बोलो, मोन जेखाने हृदोय सेखाने, बोलोना कोबुल, बियेर प्रस्ताव, जन्मो तोमार जोन्नो, प्रेम कयेदी, साहेब नामेर गोलाम, ओ साथी रे र सबाब उपोरे तुमि हुन्। सबाब उपोरे तुमि नामक चलचित्रलाई एफआई मानिकले निर्देशन गरेका थिए र यस चलचित्र बङ्गलादेश र भारतको सहकार्यमा निर्माण गरिएको थियो भने खानले भारत र बङ्गलादेशको संयुक्त उत्पादनमा पहिलोपटक यस चलचित्रमा काम गरेका थिए। यस चलचित्रमा खानको साथ भारतीय अभिनेत्री स्वस्तिका मुखोपाध्यायले अभिनय गरेकी थिइन्। यस चलचित्रलाई पछि भारतको पश्चिम बङ्गाल राज्यमा आमार भाइ आमार बोन नाम राखि सार्वजनिक गरिएको थियो। यस चलचित्रको हिन्दी भाषाको संस्करणलाई यस चलचित्र सार्वजनिक गरिएको ७ वर्ष पश्चात् सन् २०१७ मा एन्जेल डिजिटलको स्वामित्वमा ह्यालो जिन्देगी नामले सार्वजनिक गरिएको थियो। खानद्वारा अभिनित तथा पिए काजलद्वारा निर्देशित स्वामी स्त्रीर वादा चलचित्रमा उत्कृष्ट प्रदर्शन गरेका कारण खानको प्रशंसा गरिएको थियो भने यस चलचित्रलृ तीन विभामा बङ्गलादेश राष्ट्रिय चलचित्र पुरस्कार आर्जन गर्न सफल भएको थियो। यस बाहेक जाकिर होसेन राजुद्वारा निर्देशित आमार प्रानेर प्रिया चलचित्रमा उत्कृष्ट अभिनय गरेका कारण खानले सन् २०१० मा दर्शकको सर्वेक्षणका आधारमा सर्वश्रेष्ठ अभिनेता विधामा मेरिल-प्रथोम आलो पुरस्कार जित्न सफल भएका थिए। यस चलचित्रको "कि जादु करेछो बोलोना" नामक एक गीतले त्यस वर्ष निकै ख्याति कमाउन सफल भएको थियो।

सन् २०१० मा खानद्वारा अभिनित तथा सार्वजनिक गरिएका चलचित्रहरू; बलो ना तुमि आमार, प्रेम माने ना बाधा, टप हिरो, पबान जाय ज्वालिया रे, भालोबासलेइ घोर बाँधा जाय ना, टाकार चेये प्रेम बोउ, जीबोन मननेर साथी, प्रेमे पोडेछि, चेहाबा: भन्ड-२, प्रेमिक पुरुष, हाय प्रेम हाय भालोबासा आदि थिए। जाकिर होसेन राजुद्वारा निर्देशित भालोबासलेइ घोर बाँधा जाय ना नामक चलचित्रमा खानले एक स्वाधीन चेतना बोकेको एक युवकको भूमिका निर्वाह गरेका थिए भने यस चलचित्रमन खानको साथ अपु विश्वास र रुमाना खानले अभिनय गरेकी थिइन्। यस चलचित्रमा उत्कृष्ट प्रदर्शन गरेका कारण खानले दर्शकको सर्वेक्षणमा सर्वोत्कृष्ट अभिनेता विधामा मेरिल-प्रथोम आलो पुरस्कार जित्न सफल भएका थिए भने सन् २०१२ मा खानले सर्वोत्कृष्ट अभिनेता विधामा पहिलोपटक बङ्गलादेश राष्ट्रिय चलचित्र पुरस्कार जित्न सफल भएका थिए। यस बाहेक सन् २०१० मा ईदुल फितरको दिन सार्वजनिक गरिएको चलचित्रहरू; नम्बर वान शाकिब खान, चाच्चु आमार चाच्चु र निश्वास आमार तुमि थिए। बदिउल आलम खोकनद्वारा निर्देशित नम्बर वान शाकिब खान नामक चलचित्रलाई त्यस वर्षको निकै सफल चलचित्र मानिएको थियो। शाहाताद होसेन लिटनको जीबोन मननेर साथी, पसए काजलको चाच्चु आमार चाच्चु र बदिउल आलम खोकनको निश्वास आमार तुमि नामक तीन चलचित्रहरूमा खानको साथ अभिनेत्री अपु विश्वासले अभिनय गरेकी थिइन् भने यी चलचित्रहरूले विभिन्न विधामा राष्ट्रिय चलचित्र पुरस्कार हासिल गर्न सफल भएका थिए।

### सन् २०११-२०१५ 
सन् २०११ मा सोहानुर रहमान सोहानद्वारा निर्देशित तथा खान अभिनित कोटि टाकार प्रेम र सोही वर्ष शाहीन-सुमनद्वारा निर्देशित टाइगार नाम्बार वान नामक चलचित्र सार्वजनिक भएको थियो जसले उक्त वर्ग निकै आर्थिक आर्जन गर्न सफल भई निकै लोकप्रिय पनि बनेको थियो। मालेक आफसारीद्वारा निर्देशित मनेर ज्वाला चलचित्रमा खानका साथ अपु विश्वासले अभिनय गरेकी थिइन् भने यस चलचित्रमा खानले पहिलोपटक चोखे तुले ताकालेइ सूर्जो लुकाय नामक एक गीतमा स्वर दिएका थिए। मोहाम्मद होसेन जेमीद्वारा निर्देशित किङ खान नामक एक चलचित्रमा खानलको साथ अपु विश्वास र अभिनेत्री लामिया मिमोले अभिनय गरेका थिए उन त्यस वर्षक१ निकै उत्कृष्ट चलचित्रहरू मध्ये एक भएको थियो भने यस चलचित्रले अन्तर्राष्ट्रिय रूपमा पनि निकै ख्याति कमाएको सफल भएको थियो। यस चलचित्रमा खानले उत्कृष्ट अभिनय गरेका कारण सन् २०१२ मा आयोजित मेरिल-प्रथोम आलो पुरस्कारको एक समारोहमा खानले दर्शको सर्वेक्षणमा श्रेष्ठ अभिनेता विधामा उक्त पुरस्कार हासिल गरेका थिए। शाहादात होसेन लिटनद्वारा निर्देशित आदोरेर जामाइ नामक एक चलचित्रमा खानको उत्कृष्ट प्रदर्शनीका कारण खानले श्रेष्ठ अभिनेता विधामा मेरिल-प्रथोम आलो पुरस्कारका लागि मनोनयनमा परेका थिए। सन् २०११ को अन्त्य तिर सार्वजनिक गरिएको बोस नाम्बार वान नामक चलचित्र र मार्टिर ठिकाना नामक चलचित्रले उक्त वर्ष विभिन्न विधामा बङ्गलादेश राष्ट्रिय चलचित्र पुरस्कार र मेरिल-प्रथोम आलो पुरस्कार आर्जन गरेको थियो जसका निर्देशकहरू क्रमशः मोहाम्मद होसेन र शाह आलम किरन थिए। यस बाहेक यस वर्ष शाहीन-सुमनद्वारा निर्देशित के आपन के पर नामक एक चलचित्रमा खानले पृथक् भूमिकामा अभिनय गरेका थिए।

सन् २०१२ मा खानद्वारा अभिनय चलचित्रहरू; से आमार मोन केडेछे, बुक फाटे तो मुख फुटे ना, एक टाकार देनमोहर, माइ नेम इन सुलतान, डन नाम्बार वान, खोदार परे मा, ढाकार किङ आदि थिए। यस वर्ष खानद्वारा अभिनित डन नाम्बार वान नामक एक चलचित्रका लागि दर्शक सर्वेक्षणका आधारमा उनले श्रेष्ठ अभिनेता विधामा मेरिल-प्रथम आलो पुरस्कार आर्जन गरेका थिए। शाहीन-सुमन नामक एक चलचित्र निर्देशन समूहले निर्देशन गरेको खोदार परे मा नामक एक चलचित्रमा खान मुन्नाको भूमिकामा रहेका थिए भने उनको साथमा अभिनेत्री साहारा तथा बोबिताले अभिनय गरेका थिए। यस चलचित्रमा उत्कृष्ट अभिनय गरेका कारण खानले सन् २०१४ मा आयोजित राष्ट्रिय चलचित्र पुरस्कार जित्न सफल भएका थिए। यस बाहेक यस वर्ष नायकको हिसाबले खानले सर्वाधिक पारिश्रमिक लिएका कारण उनले सबैको ध्यानाकर्षण गराएका थिए भने उनी त्यसपछि बङ्गलादेश चलचित्र समितिको निर्वाचनमा सभापतिमा नियुक्त भएका थिए।

त्यस पछिको वर्ष सन् २०१३ मा खानद्वारा अभिनित चलचित्रहरू; ढाका टु बोम्बे, फुल एन्ड फाइनाल, जोर करे भालोबासा हय ना, भालोबासा आजकाल, निब्पाप मुन्ना, जज ब्यारिस्टार पुलिश कमिशनार, देबदार, माइ नेम इज खान, पूर्नदोइर्घो प्रेम काहिनी थिए। एफआई मानिकद्वारा निर्देशित जज ब्यारिस्टार पुलिश कमिशनार चलचित्रमा उनको साथमा अभिनेत्री पूर्निमाले अभिनय गरेकी थिइन्। यस बाहेक यस चलचित्रमा राज्जाक, सोहेल राना र आलमगीर जस्ता निकै प्रतिष्ठित अभिनेताहरूले ३५ वर्ष पश्चात् यस चलचित्रमा एकैसाथ अभिनय गरेका थिए भने यस चलचित्रले त्यस वर्ष निकै आर्थिक आर्जन गर्न सफल भएको थियो। बदिउल आलम खोकनद्वारा निर्देशित माइ नेम इज खान नामक चलचित्रमा खानको साथ अभिनेत्री अपु विश्वासले अभिनय गरेकी थिइन्।

खानले सन् २०१३ मा एक प्रसिद्ध उपन्यासकार शरतचन्द्र चट्टोपाध्यायद्वारा रचित देवदास नामक एक उपन्यासमा आधारित सोही नामकको चलचित्रमा मुख्य नायकको रूपमा अभिनय गरेका थिए जसलाई चाषी नजरुल इसलामाले निर्देशन गरेका थिए। यस चलचित्रमा खानको साथमा पार्वतीको भूमिकामा अभिनेत्री अपु विश्वासले अभिनय गरेकी थिइन् भने चन्द्रमुखीको भूमिकामा अभिनेत्री मौसुमीले अभिनय गरेकी थिइन्। देवदास नामक चलचित्रलाई यो भन्दा अघि सन् १९८२ मा चाषी नजरुल इसलामले निर्देशन गरेका थिए भने सन् २०१३ को संस्करणमा पनि इसलामलेनै निर्देशन गरेका थिए। सोही वर्ष पिए काजलद्वारा निर्देशित भालोबासा आजकाल नामक एक चलचित्रमा खानको साथमा नवागन्तुक माहिया माहिले प्रमुख अभिनेत्रीको रूपमा अभिनय गरेकी थिइन्। साफि उद्दिन साफिद्वारा निर्देशित पूर्नदोइर्घो प्रेम काहिनी नामक एक चलचित्रमा खानको साथ जया आहसान र आरिफिन शुभोले अभिनय गरेका थिए। यस चलचित्रमा खानले दोस्रोपटक प्रिय आमि तोमार हते चाइ नामक एक गीतमा स्वर दिएका थिए। यस चलचित्रमा खानले शिकदारको भूमिकामा अभिनय गरेका थिए भने यस चलचित्रमा उत्कृष्ट अभिनय गरेका कारण खानले दर्शकको सर्वेक्षणमा श्रेष्ठ चलचित्र अभिनेता विधामा मेरिल-प्रथोम आलो पुरस्कार जित्न सफल भएका थिए।

सन् २०१४ मा खानले एसके फिल्म्स नामक एक चलचित्रको संस्थाको स्थापना गरेका थिए भने सोही चलचित्र संस्थाको स्वामित्वमा रहेर खानले हिरो: द सुपारस्टार नामक एक चलचित्रको छायाङ्कन तथा निर्माण गरेका थिए। यस चलचित्रलाई बदिउल आलम खोकनले निर्देशन गरेका थिए भने यस चलचित्रमा खानको साथमा अपु विश्वास, इयामिन हक बोबि, बोबिता र नूतनले अभिनय गरेका थिए।
यस चलचित्रलाई सोही वर्षको ईदुल फितरको अवसर पारि १२० वटा चलचित्र मन्दिरहरूमा सार्वजनिक गरिएको थियो भने यस चलचित्रले उक्त वर्ष निकै आर्थिक आर्जन गर्न सफल भएको थियो। यस चलचित्रमा उत्कृष्ट प्रदर्शन गरेका कारण खानले सन् २०१५ मा आयोजित मेरिल-प्रथोम आलो पुरस्कार समारोहमा दर्शकको सर्वेक्षणका आधारमा श्रेष्ठ चलचित्र अभिनेता विधामा उक्त पुरस्कार हासिल गरेका थिए। यस २०१४ मन खानद्वारा अभिनित चलचित्रहरू; राजत्व, फाँद- द ट्र्याप, सेरा नायक, डेयारिङ लाभार, कोठिन प्रोतिशोध आदि थिए। यस बाहेक खानले त्यस वर्ष फेरदौस आहमेदद्वारा निर्मित एक कप चा तथा जाकिर होसेन राजुद्वारा निर्देशित एक चलचित्रमा अतिथि भूमिका निर्वाह गरेका थिए।

सन् २०१५ मा खानले एइतो प्रेम, आरो भालोबासबो तोमाय, दुई पृथिवी, लाभ म्यारेज, राजाबाबु - द पावार नामक चलचित्रहरूमा अभिनय गरेका थिए। सोहेल आरमानद्वारा निर्देशित एइतो प्रेम नामक चलचित्रमा युद्धको विषयलाई लिएर निर्माण गरिएको थियो भने युद्धसँग सम्बन्धित उनको पहिलो चलचित्र थियो। यस चलचित्रमा खानको साथ अभिनेत्री आफसाना आरा बिन्दुले अभिनय गरेकी थिइन्। यस चलचित्रमा उत्कृष्ट प्रदर्शन गरेका कारण खानले सन् २०१५ मा आयोजित मेरिल-प्रथोम आलो पुरस्कार समारोहमा दर्शकको सर्वेक्षणका आधारमा श्रेष्ठ चलचित्र अभिनेता विधामा मनोनीत भएका थिए। एसए हक अलिकद्वारा निर्देशित आरो भालोबासबो तोमाय नामब चलचित्रमा खानको साथमा पहिलोपटक अभिनेत्री परीमनिले अभिनय गरेकी थिइन्। यस चलचित्रमा उत्कृष्ट प्रदर्शन गरेका कारण खानले सन् २०१५ मा आयोजित मेरिल-प्रथोम आलो पुरस्कार समारोहमा दर्शकको सर्वेक्षणका आधारमा श्रेष्ठ चलचित्र अभिनेता विधामा उक्त पुरस्कार जित्न सफल भएका थिए। यस वर्षको ईदुल फितरको अवसर पारि लाभ म्याजेर नामक चलचित्रलाई सार्वजनिक गरिएको थियो भने यस चलचित्र निकै सफल पनि भएको थियो। त्यसपछि खानले प्रेमप्रसङ्ग रहेको राजाबाबु - द पावार नामक एक चलचित्रमा अभिनय गरेका थिए जसलाई बदिउल आलम खोकनले निर्देशन गरेका थिए भने यस चलचित्रलाई १५२ वटा चलचित्र मन्दिरहरूमा सार्वजनिक गरिएको थियो।

### सन् २०१६-वर्तमान 
सन् २०१६ को सुरुवातमा खानद्वारा अभिनित तथा उत्तम आकाशद्वारा निर्देशित राजा ४२० नामक चलचित्र सार्वजनिक गरिएको थियो भने यस चलचित्रमा उनी प्रमुख अभिनेताको रूपमा अभिनय गरेका थिए। राजा ४२० नामक चलचित्रमा खानको साथ अभिनेत्रीहरू अपु विश्वास र राभिना वृष्टिले अभिनय गरेका थिए। यसै वर्षको अप्रिल महिनामा खानले पूर्नदोइर्घो प्रेम काहिनी चलचित्रको दोस्रो संस्करणमा अभिनय गरेका थिए जसलाई सन् २०१७ मा सार्वजनिक गरिएको थियो। खानले यस चलचित्रमा उनको चलचित्र कार्यकालकै पहिलोपटक एक क्रिकेट खेलाडीको रूपमा अभिनय गरेका थिए। दुई क्रिकेट खेलाडीको द्वन्द्वलाई लिएर निर्माण गरिएको यस चलचित्रमा खानको साथ जया आहसान, मामनुन हासान इमन र मौसुमी हामिद जस्ता कलाकारहरूले अभिनय गरेका थिए। यस चलचित्रले विश्लेषकहरूद्वारा सकारात्मक प्रतिक्रिया प्राप्त गरेको थियो भने यस चलचित्रले बङ्गलादेश तथा वरिपरिको क्षेत्रहरूमा सफल रूपमा चलेको थियो। यो चलचित्र सन् २०१६ को सर्वाधिक कमाउन सफल चलचित्रहरू मध्ये एक बनेको थियो। यस वर्ष ईदुल फितरको अवसर परि खान अभिनित शिकारि, रान पागोल - द मेन्टल, सम्राट आदि चलचित्रहरू सार्वजनिक गरिएका थिए। यी चलचित्रहरूलाई बङ्गलादेशी चलचित्र निर्देशक जाकिर होसेन सीमान्त र भारतीय जयदीप मुखर्जीले निर्देशन गरेका थिए। यस चलचित्रको मुख्य अभिनेत्रीको भूमिका श्रवन्ती चट्टोपाध्यायले निर्वाह गरेकी थिइन् भने यस चलचित्रमा उनको साथ सव्यासाची चक्रवर्ती, राहुल देव र खराज मुखर्जीले गरेका थिए। यस चलचित्रले चलचित्र विश्लेषक तथा दर्शकहरूबाट निकै प्रशंसा प्राप्त गरेको थियो भने यस चलचित्र सन् २०१६ मा सार्वजनिक भएका चलचित्रहरू मध्ये सबैभन्दा बढी आर्थिक आर्जन गर्न सफल भएका थिए। यस चलचित्रमा उत्कृष्ट अभिनय गरेका कारण उनले श्रेष्ठ अभिनेता विधामा मेरिल-प्रथोम आलो पुरस्कार तथा टेली सिने पुरस्कार जित्न सफल भएका थिए। यस चलचित्रकी मुख्य अभिनेत्रीले श्रेष्ठ अभिनेत्री विधामा मेरिल-प्रथोम आलो पुरस्कार हासिल गरेकी थिइन् भने यस चलचित्रले उत्कृष्ट चलचित्र विधामा र फिल्मफेयर पुरस्कारका लागि मनोनयनमा परेको थियो। शामीम आहमेद रोनिद्वारा निर्देशित मनस्तात्विक चलचित्र राना पागोल - द मेन्टलमा खानको साथमा पहिलोपटक अभिनेत्री नुसरात इमरोज तिशाले अभिनय गरेकी थिइन्। यस बाहेक यस चलचित्रमा आँचोल र साबरिनाले अभिनय गरेका थिए। यस चलचित्रको कहानी क्रिस्टोफर नोलानको एक चलचित्रमा आधारित थियो। यस चलचित्रले विभिन्न पुरस्कारहरूका लागि मनोनयनमा परेको थियो। खानले यस वर्ष सम्राट: द किङ इज हियर नामक एक चलचित्रमा मुख्य अभिनेताको रूपमा काम गरेका थिए भने यस चलचित्रलाई मुहाम्मद मोस्ताफा कामाल राजले निर्देशन गरेका थिए। यस चलचित्रलाई मलेसियामा निर्देशित गरिएको थियो। यस चलचित्रमा खानको साथमा अपु विश्वासले मुख्य अभिनेत्रीको रूपमा, मिशा सओदागर र इन्द्रनीलले अभिनय गरेका थिए। यस चलचित्रलाई पनि ईदको दिन सार्वजनिक गरिएको थियो। शामीम आहमेद रोनिद्वारा निर्देशित एक चलचित्रमा खानको साथमा शबनम बुबली र अन्य कलाकारहरूले अभिनय गरेका थिए। 

यस चलचित्रले ११औँ मेरिल-प्रथोम आलो पुरस्कारमा तीन विधामा उक्त पुरस्कार जित्न सफल भएको थियो। यस वर्षको डिसेम्बरमा उनीद्वारा अभिनित धूमकेतु नामक एक चलचित्रलाई सार्वजनिक गरिएको थियो जसलाई शफिक हासानले निर्देशन गरेका थिए भने खानको साथमा पोरीमनि र अन्य सफल कलाकारहरूले अभिनय गरेका थिए।

सन् २०१७ मा खानद्वारा अभिनित सत्ता नामक एक प्रेमप्रसङ्ग युक्ति चलचित्रलाई सार्वजनिक गरिएको थियो। यस चलचित्रलाई हासिबुर रेजाले निर्देशन गरेका थिए भने खानको साथ अभिनित चलचित्रमा उनको साथमा पाओली दामले तथा अन्य चर्चित कलाकारहरूले अभिनय गरेका थिए। यस चलचित्रले दर्शन तथा विश्लेषकहरूद्वारा सन्तोषजनक समिक्षा प्राप्त गरेको थियो भने यस चलचित्रले सोचेजति व्यापार गर्न असमर्थ बनेको थियो। राइजिङबिडि डटकममा लेखक रुहुल आमिनले यस चलचित्रको प्रशंसा गरेका थिए। उनले लेखे; विभिन्न चलचित्रहरूमा अभिनय गरेसकेका शाकिब खानले यस चलचित्रमा पनि उत्कृष्ट अभिनय गरेका छन्। यस चलचित्रले ४२औँ राष्ट्रिय चलचित्र पुरस्कारको समारोहमा ५ विधामा पुरस्कार आर्जन गरेको थियो भने यस चलचित्रमा उत्कृष्ट अभिनय गरेका कारण खानले पनि राष्ट्रिय चलचित्र पुरस्कारको श्रेष्ठ अभिनेता विधामा यस पुरस्कार जित्न सफल भएका थिए। यस वर्षको ईदुल फितरको दिनमा खानद्वारा अभिनित नबाब र राजनीति नामक चलचित्रहरूलाई सार्वजनिक गरिएको थियो। भारत र बङ्गलादेशको संयुक्त निर्माणमा बनाइएको नबाब चलचित्रलाई जयदीप मुखर्जीले निर्देशन गरेका थिए भने यस चलचित्रमन खानको साथमा पहिलोपटक भारतीय अभिनेत्री शुभश्री गाङ्गुलीले अभिनय गरेकी थिइन्। यस चलचित्रलाई १२६ वटा चलचित्र मन्दिरहरूमा सार्वजनिक गरिएको थियो भने यस चलचित्र सन् २०१७ को सर्वाधिक कमाउन सफल चलचित्रहरूको सूचीमा पनि पर्न सफल भएको थियो। यस बाहेक यस चलचित्र भारतको पश्चिम बङ्गालमा निर्मित चलचित्रहरूको सूचीमा पनि सर्वाधिक कमाउन सफल मध्ये एक चलचित्र बनेको थियो। यस चलचित्रमा खानको शक्तिशाली अभिनय तथा उनको नयाँरूपलाई लिएर सबैतिर प्रशंसा गरिएको थियो भने द डेइली स्टारका लेखकले जाहिद आकबरले यस चलचित्रलाई यसरी विश्लेषण गरेका थिए; "चलचित्रको सुरुदेखि अन्त्यसम्म खानले यस चलचित्रमा उत्कृष्ट तथा शक्तिशाली अभिनय पेश गर्ने चेष्टा गरेका छन्"। यही वर्ष सार्वजनिक गरिएको राजनिती नामक चलचित्रलाई बुलबुल विश्वासले निर्देशन गरेका थिए। राजनीति चलचित्रलाई दर्शक तथा समालोचकहरूले प्रशंसा गरेका थिए। बाङ्ला ट्रिबिउनका लेखक रायान खानले यस चलचित्रलाई लिएर यस चलचित्रका निर्देशक, कलाकार र यस चलचित्रसँग जोडिएका व्यक्तिहरूको पनि प्रशंसा गरेका थिए। यस वर्ष सार्वजनिक भएका खानका दुई चलचित्रहरूमा खानको फरकफरक रूपहरूलाई प्रस्तुति गरिएको थियो। यसको सम्बन्धमा उनले लेखेका छन्" चलचित्रको सुरुदेखि अन्त्यसम्म खानले उत्कृष्ट प्रदर्शन गरेका छन्। यी चलचित्रहरूमा उनको संवाद अतुलनीय छ।" खानद्वारा अभिनित रङ्बाज र अहोङ्कार नामक चलचित्रलाई ईदुल आजहायमा सार्वजनिक गरिएको थियो भने यी दुवै चलचित्रहरूमा खानको साथमा शबनम बुबलीले अभिनय गरेकी थिइन्।

सन् २०१८ को सुरुवाती महिनाहरूमा राजनीतिसँग सम्बन्धित तीन चलचित्रहरूलाई सार्वजनिक गरिएको थियो जसको नाम क्रमशः आमि नेता, प्रानेर प्रिया र विद्या सिनाहा साहा मीम। यस चलचित्रलाई एसके फिल्म्स र शाप्ला मिडियाद्वारा संयुक्त रूपमा निर्माण गरिएको थियो। यस पछि खानले जयदीप मुखर्जीद्वारा निर्देशित प्रेम प्रसङ्ग युक्त तथा हास्यव्यङ्गमा आधारित चालबाज नामक एक चलचित्रमा अभिनय गरेका थिए जुन सन् २०१५ को तेलुगु भाषाको एक चलचित्रमा आधारित थियो। यस चलचित्रलाई भारतीय एसके मुभिजद्वारा निर्माण गरिएको थियो भने खानले भारतीय चलचित्र संस्थाको निर्माणमा पहिलोपटक यस चलचित्रमन अभिनय गरेका थिए। यस चलचित्रमा खानको साथमा अभिनेत्री शुभश्री गाङ्गुलीले अभिनय गरेकी थिइन् भने यस चलचित्रका अन्य कलाकारहरू; रजताभ दत्त, खराज मुखर्जी, काजी हायात रहेका थिए। यस चलचित्रलाई सार्वजनिक गरिएपछि यसले पनि दर्शक तथा विश्लेषकहरूद्वारा सकारात्मक समिक्षा प्राप्त गरेको थियो। यस चलचित्रको सन्दर्भमा जुगान्तोरका लेखकले पनि खानको प्रशंसा गर्दै यस्तो लेखेका थिए," शाकिख खान सधैँ उत्कृष्ट प्रदर्शन गर्ने चेष्टा गरिरहेका हुन्छन्। उनको सुखान्त शैली पनि राम्रो छ।" खानद्वारा अभिनित पाङ्कु जामाइ, चिटागाइङ्गा पोया, नोवाखाइल्ला माइया र सुपर हिरो नामक चलचित्रहरूलाई ईदुल फितरका दिन सार्वजनिक गरिएको थियो। पाङ्कु जामाइ नामक चलचित्रलाई आब्दुल मान्नानले निर्देशन गरेका थिए भने खानको साथमा अभिनेत्री अपु विश्वासले अभिनय गरेकी थिइन्। चिटागाइङ्गा पोया र नोवाखाइल्ला माइक गरी दुई चलचित्रहरूलाई उत्तम आकाशले निर्देशन गरेका थिए भने यी चलचित्रहरूमा चट्टोग्राम र नोवाखाली जिल्ला तथा वरिपरिका क्षेत्रीय भाषाहरूको प्रयोग गरिएको थियो। खानद्वारा अभिनित मारपिटमा आधारित चलचित्रलाई आशिकुर रहमानले निर्देशन गरेकम थिए भने यस चलचित्रमा खानले एक सैन्य अधिकारीको भूमिकामा इकबाल माहमुद सामीको रूपमा अभिनय गरेका थिए। पृथक् भूमिकामा अभिनय गरेकम कारण यस चलचित्रको सार्वजनिक पश्चात् उनले सकारात्मक प्रतिक्रियाहरू प्राप्त गरेका थिए। त्यसपछि खानले भाइजान एलो रे नामक बङ्गला भाषाको एक भारतीय चलचित्रमा अभिनय गरेका थिए जसलाई जयदीप मुखर्जीले निर्देशन गरेका थिए। यस चलचित्रमा उनले श्रीवन्ती चट्टोपाध्याय र पायेल सरकारको साथमा दुईवटा भूमिकामा अभिनय गरेका थिए। यस वर्षको ईदुल हाजहायमा खानद्वारा अभिनय क्याप्टेन नामक चलचित्रलाई सार्वजनिक गरिएको थियो। यस चलचित्र वाजेद अलीद्वारा निर्देशित सन् २०१४ को तमिल भाषाको चलचित्र अनजानको अर्को शृङ्खला हो। सन् २०१८ को अन्त्यमा उनले श्री भेङ्कटेस फिल्म्सको भारतीय कालपनीक चलचित्र नकाबमा अभिनय गरेका थिए जसलनई राजीव कुमार विश्वासले निर्देशन गरेका थिए। यस चलचित्रमा खानले दुई भूमिकामा अभिनय गरेका थिए भने उनको साथ अभिनेत्रीहरू नुसरात जाहान सायन्तिका बन्दोपाध्यायले अभिनय गरेकी थिइन्।

सन् २०१९ को ईदुल फितरको दिनमा खानद्वारा।अभिनित पासवर्ड र नोलोन नामक दुई चलचित्रहरूलाई बङ्गलादेशमा रहेका विभिन्न चलचित्र मन्दिरहरू मार्फत सार्वजनिक गरिएको थियो। सन् २०१९ मा पासवर्ड नामक चलचित्रलाई सर्वाधिक चलचित्रहरू मार्फत सार्वजनिक गरिएको थियो। यस चलचित्रले सन् २०१९ मा सार्वजनिक गरिएका बङ्गला भाषाका चलचित्रहरू मध्ये एक सफल चलचित्र मानिएको थियो भने यस चलचित्रले दर्शक तथा चलचित्र विश्लेषकहरू मार्फत सकारात्मक प्रतिक्रिया पनि प्राप्त गरेको थियो। यस चलचित्रले सन् २०१९ मा बङ्गलादेशमा आयोजना गरिएको प्रथम भारत बङ्गलादेश चलचित्र पुरस्कारको समारोहमा सर्वाधिक ५ विधामा उक्त पुरस्कार आर्जन गरेको थियो भने यस चलचित्रमा उत्कृष्ट अभिनय गरेका कारण खानले पनि सर्वाधिक जनप्रिय अभिनेता विधामा यस पुरस्कार जित्न सफल भएका थिए। खानद्वारा अभिनित प्रेमप्रसङ्ग सामेल गरिएको नोलोक नामक चलचित्रलाई खानको व्यक्तिगत निर्देशन समूहले निर्देशन गरेको थियो।}} यस चलचित्रमा खानले इयामिन हक बबिरको साथमा शाओन तालुकदारको भूमिकामा अभिनय गरेका थिए। यस चलचित्रले भारत बङ्गलादेश चलचित्र पुरस्कारको समारोहमा एक विधामा यस पुरस्कार आर्जन गरेको थियो भने यस चलचित्रले बङ्गलादेशमा आयोजित अन्य चलचित्र पुरस्कार समारोहमा पनि विभिन्न विधामा मनोनयन पर्न सफल भएको थियो। सन् २०१९ को ईदुल आजहायका दिन खानद्वारा अभिनित मनेर मतो मानुष पाइलाम ना नामक चलचित्रलाई विभिन्न चलचित्र मन्दिरहरू मार्फत सार्वजनिक गरिएको थियो। यस चलचित्रमा खानले एक स्वाधीनता विचार राख्ने एक भूमिकामा अभिनय गरेका थिए। यसअघि खानले सन् २००३ मा आजिज आहमेद बाबुलद्वारा निर्देशित एक चलचित्रमा पनि यसै भूमिकामा मुरादको चरित्रमा अभिनय गरेका थिए।

सन् २०२० को सुरुवाती महिनामा खानद्वारा अभिनित वीर र शाहेनशाह नामक दुई चलचित्रहरूलाई देशको विभिन्न चलचित्र मन्दिरहरू मार्फत सार्वजनिक गरिएको थियो। खान अभिनित वीर नामक चलचित्रलाई जनप्रिय निर्देशक काजी हायातले गरेका थिए भने काजी हायातद्वारा निर्देशित चलचित्रमा भने खानले यस चलचित्रमा पहिलोपटक अभिनय गरेका थिए। यस चलचित्रलाई खान आफैले निर्माण गरेका थिए भने योसँग खानले तीनवटा चलचित्रहरूको निर्माण गरिसकेका छन् भने यसअघि खानले सन् २०१४ हिरो: द सुपरस्टार र सन् २०१९ मा पासवर्ड नामक चलचित्रहरूको निर्माण गरेका थिए। यस चलचित्रमन खानले उत्कृष्ट प्रदर्शन गरेका कारण उनले विश्लेषक तथा दर्शकहरू मार्फत सकारात्मक प्रतिक्रिया प्राप्त गरेका थिए। खानद्वारा अभिनित शाहेनशाश नामक चलचित्रलाई शामीम आहमेद रोनिले निर्देशन गरेका थिए। यस चलचित्रमा खानको साथमा अभिनेत्रीहरू नुसरात फारिया र रोदेला जान्नातले पहिलोपटक अभिनय गरेका थिए।

## अन्य कार्यहरू 
### चलचित्र निर्माण 
सन् २०११ मा शाकिब खानले बङ्गलादेश चलचित्र उद्योग समितिको द्विवार्षिक निर्वाचनमा जित हासिल गर्दै यस समितिको सभापतिको रूपमा निर्वाचित भएका थिए भने सन् २०१५ मा निर्वाचनमा पनि उनले जित हासिल गर्दै सोही पदमा रहन सफल भएका थिए। सन् २०१४ मा शाकिब खानले एसके फिल्म्स नामक एक चलचित्र संस्थाको स्थापना गरेका थिए। सन् २०२० फेब्रुअरीसम्म खानले तीनवटा चलचित्रहरूको निर्माण गरिसकेका छन्। एसके फिल्म्स नामक चलचित्र संस्थाको स्थापना भएको ५ वर्ष पछि खानले सन् २०१९ मा सोही संस्थाबाट पासवर्ड नामक एक चलचित्रको निर्माण गरेका थिए भने उनी त्यस चलचित्रका मुख्य अभिनेताको रूपमा पनि काम गरेका थिए जुन उनीद्वारा निर्मित दोस्रो चलचित्र थियो। यस अधि सन् २०१८ मन उनले हिमेल आशराफद्वारा निर्देशित प्रियोतोम नामक एक चलचित्रका सह निर्माता रहेका थिए। यस चलचित्रमा उनसँगै शबनम बुबलीले काम गरेका थिए तर यस चलचित्रलाई सार्वजनिक गरिएको थिएन। उनीद्वारा निर्मित नवीनतम चलचित्र वीर हो भने यस चलचित्रलाई सन् २०२० को प्रेम दिवसका दिन सार्वजनिक गरिएको थियो। यस भन्दा अगाडि खानले सन् २०१९ मा एकैसाथ ४ वटा चलचित्रहरूमा निर्माताको रूपमा काम गर्ने घोषणा गरेका थिए।

### मञ्चीय कार्यक्रमहरू 
शाकिब खानले चलचित्रमन अभिनय गर्नुका साथै कयौँपटक मञ्चीय कार्यक्रमहरूमा पनि भाग लिएका छन्। खानले सन् २०११ फेब्रुअरी २४ का दिन संयुक्त रूपमा भारत, श्रीलङ्क र बङ्गलादेशद्वारा आयोजित सन् २०११ क्रिकेट विश्वकपको उपलक्ष्यमा एक मञ्च कार्यक्रममा भाग लिएका थिए।
सन् २०१९ नोभेम्बर १४ का दिन भारतद्वारा उत्पादित र प्रतिष्ठित रेड चिलिज इन्टरटेनमेन्टले संयुक्त अरब इमारातको राजधानी अबुधबीको शेख जायेद क्रिकेट मैदानमा आयोजना गरेको २०१९ टि२० लीगको उद्घाटन कार्यक्रममा एक मञ्च कार्यक्रममा सहभागी भएका थिए भने उक्त कार्यक्रममा हिन्दी भाषा बोलेका कारण उनको आलोचना गरिएको थियो।
सन् २०१९ डिभिजन ११  का दिन भारत स्थित पश्चिम बङ्गालको मुर्शिदाबाद आयोजित पीडित विद्यार्थी तथा अनाथ शिशुहरूको सहायताका लागि आयोजित श्रावन्ती ओ शाकिब खान नाइट नामक एक कार्यक्रममा शाकिब खानले भाग लिएका थिए भने उनको साथमा उक्त मञ्च कार्यक्रममा भारतीय जनप्रिय अभिनेत्री श्रावन्ती चट्टोपाध्याप पनि उपस्थिति थिइन्। सन् २०२० फेब्रुअरी १ का दिन चरफ्यासन सरकारी क्याम्पस स्थापना भएको ५० वर्षको उपलक्ष्यमा शाकिब खानले एक मञ्च कार्यक्रममा भाग लिएका थिए जहाँ उनको साथसाथै रियाज, मौसमी र पोपी पनि उपस्थिति थिए। यस कार्यक्रममा अतिथिका रूपमा राष्ट्रिय संसदका सभामुख शिरीन शारमिन चौधुरी, हुइप नुर-इ आलम चौधुरी र युवा तथा खेलकुद मन्त्रालयका संसदीय समितिकन सभापति आब्दुल्लाह आल इसलाम ज्याकब उपस्थिति थिए।

### विज्ञापन 
खानले सर्वप्रथम डुप्लेक्स सिटी नामक एक विज्ञापनचित्रमा अभिनय गरेका थिए भने सन् २०१३ मा उनले पावर नामक एक पेय पदार्थको विज्ञापनमा पनि अभिनय गरेका थिए। सन् २०१८ मा बङ्गलादेशको मोबाइल सेवा प्रदायक बाङ्लालिङ्कको "बेशि बेशि खुसी खुसी" नामक एब विज्ञापनमा खानले अभिनय गरेका थिए जहाँ उनी संयुक्तरूपमा अभिनेत्री नुसरात फारियाको साथमा अभिनय गरेका थिए। सन् २०१९ मा खानले यसै विषयमा पुनः अभिनय गरेका थिए। आदनार आल राजीवद्वारा निर्देशित एसएमसी ओर्सालाईन एनका लागि उनी व्यावासायिक सफल कलाकारको रूपमा देखिएका थिए। यस प्रसङ्गमा उनले, "आदनारको साथ पहिला पनि १ विज्ञापनहरूमा कम गरेको छु"  भनेर भनेका थिए। त्यस कार्यलाई मानिसहरूले प्रशंसा गरेका थिए। तपाई मलाई बिल्कुलै फरक तरिकाले फेला पार्न सक्नुहुन्छ। बाँकी दूरदर्शनको पर्दामा देख्न सक्नुहुनेछ" भनेर भनेका थिए।

## जन माध्यममा 
खान बङ्गलादेशका सबैभन्दा लोकप्रिय र प्रभावशाली अभिनेता हुन्। उन प्रायः सुपरस्टार, किङ खान र ढालिउड किङ भनेर चिनिन्छन्। सन् २०१३ मा शाकिब खान बङ्गलादेशको "पावर" नामक एक पेय पदार्थको शुभेच्छा राजदूत बनेका थिए भने शुभेच्छा दूतको रूपमा खानको पहिलो उपस्थिति थियो। एकवर्ष पछि उनी एसियाली सहर विकास लिमिटेडको आवसीय परियोजनाका शुभेच्छा राजदूत बनेका थिए। सन् २०१९ मा भारतीय सञ्चार माध्यम टाइम्स अफ इन्डियाको एक अंश कलकत्ता टाइम्सको सर्वाधिक रुचाइएका २० जना अभिनेताको हिसाबले पहिलो बङ्गलादेशी अभिनेताको रूपमा स्थान प्राप्त गरेका थिए। सन् २०१८ मा भारतमा शाकिब खान अभिनित सार्वजनिक गरिएको चलचित्रहरूको दर्शकको माग तथा रुचिका कारण उनलाई २० मध्ये १८औँ स्थानमा राखिएको थियो।

## व्यक्तिगत जीवनी 
thumb|180px|ডান|শাকিব খানের প্রাক্তন স্ত্রী অপু বিশ্বাস।

शाकिब खानले उनका सह-कलाकार तथा उनका थुप्रै चलचित्रहरूमा मुख्य अभिनेत्रको रूपमा काम गरिसकेकी अपु विश्वाससँग सन् २००८ अप्रिल १८ का दिन गुलशन घरमा विवहा गरेका थिए। यद्यपि विवाहको विषयलाई सञ्चार माध्यममा प्रकाशिन नगरी गोप्य राखिएको थियो। सन् २०१७ नोभेम्बर २२ का दिन अपुले एक गैरसरकारी दूरदर्शन च्यानलसँगको अन्तर्वार्तामा विवहाको कुरा बताएकी थिइन्। विवहा पश्चात् उनीहरूको पहिलो सन्तानको रूपमन छोराको जन्म भएको थियो जसको नाम जसको नाम आब्राम खान जोय राखिएको थियो।

शाकिब खानले नोभेम्बर सन् २०१७ नोभेम्बर २२ का दिन सम्बन्धविच्छेदको लागि आवेदन दिएका थिए भने सन् २०१८ फेब्रुअरी २२ का दिन उनीहरूको सम्बन्धत विच्छेद सम्पन्न भएको थियो। शाकिक खान क्रिकेट खेलका अनुयायी हुन् भने उनी बङ्गलादेश राष्ट्रिय क्रिकेट टोलीका एक महत्त्वपूर्ण क्रिकेट खेलाडी शाकिब आल हासानका साथी हुन्।

### राजनैतिक दृष्टिकोण 
सन २०१८ को बङ्गलादेश राष्ट्रिय संसद चुनावमन शाकिब खानले भाले लिने जनाएका थिए भने सन् २०१८ नोभेम्बर १० का दिन उनले ११ नोभेम्बरका दिन बङ्गलादेश अवामी लीगको मनोनयनपत्र खरिद गर्ने जनाएका थिए। त्यही राति उनले आफ्नो सिद्धान्त परिवर्तन गरेका थिए भने उनले निर्वाचनमा भाग नलिने भएका थिए। "चलचित्र क्षेत्रलाई छाडेर यतातिर व्यस्त हुनु मेरो लागि ठिक छैन, चलचित्र क्षेत्र मार्फत देशलाई सेवा गर्नु सम्भव छ। मैले मेरा निकटवर्ती व्यक्तिहरूसँग छलफल गरेपछि चुनावमा भाग नलिने निर्णय गरेँ" भनेर उनले भनेका थिए।

त्यसै चुनावमा उनले बङ्गलादेश अवामी लीगको ढुङ्गा प्रतीकमा मतदान गर्न चाहन्छु भन्दै एक भिडियो सार्वजनिक गरेका थिए भने उक्त १ मिनेटको भिडियोमा उनले प्रधानमन्त्री शेख हासिनाको प्रशंसा गरेका थिए। उनले प्रधानमन्त्री हासिनालाई ममतामय आमा र उन्नयनको प्रतीकको रूपमा उल्लेख गरेका थिए।

### अस्वस्थता 
सन् २००८ मा उनी गम्भीर प्रकारले बिमार भएका थिए भने स्थिति गम्भीर भएका कारण उनलाई थप उपचारका लागि थाइल्यान्ड लगिएको थियो। जबदेखि उनी बिरामी हुन थाले तबदेखि उनको अस्वस्थता निर्माता तथा चलचित्रकर्मीहरूको चिन्ताको विषय बन्दै आएको छ। हाल उनी नियमित रूपमा उपचारका तथा स्वस्थ्य जाँचका लागि चिकित्सक कहाँ जाने गर्दछन्।

सन् २०१७ अप्रिल १३ का दिन शाकिब खान छाती र घाँटी दुखाइबाट प्रभावित हुँदै बिरामी भएका कारण उनलाई उपचारका लागि ढाकाको ल्याब एड अस्पतालमा भर्ना गरिएको थियो भने त्यहाँका वरिष्ठ चिकित्सक आबदुल वादुद चौधुरीको सक्रियतामा उनको उपचार भएको थियो। सन् २०१८ मा खानलाई सुपरहिरो चलचित्रको चित्रीकरणको क्रममा उच्च ज्वरोको कारण अस्ट्रेलियाको सिड्नी अस्पतालको आपतकालीन विभागमा भर्ना गरिएपछि दुई दिनसम्म उपचार गरिएको थियो। सन् २०१९ डिसेम्बर २८ का दिन खानलाई ग्यास्ट्रिकका कारण ढाका ल्यावएड अस्पतालमा भर्ना गरिएको थियो।

## समालोचना 
### सन् १९१७: चलचित्र सङ्गठनद्वारा अनिश्चितकालीन निषेधाज्ञा 
सन् २०१७ अप्रिल १० का दिन अभिनेत्री अपु विश्वासले निउज टोयेन्टिफोरको एक प्रत्यक्ष कार्यक्रममा शाकिब खानको साथ उनको विवहा भएको र उनीहरूको एक सन्तान रहेको खबर सार्वजनिक गरेकी थिइन् सन् २०१७ अप्रिल २९ का दिन का दिन बङ्गलादेश चलचित्र उन्नयन सङ्घ सहित १२ चलचित्र सङ्गठनहरूले संयुक्त रूपमा खानलाई बङ्गलादेश चलचित्रबाट अनिश्चितकालका लागि प्रतिबन्धित गरिएको थियो। प्रतिबन्ध माथि बङ्गलादेश फिल्म निर्देशक सङ्घका सभापति मुशफिकुर रहमान गुलजार र महासचिव बदिउल आलमले हस्ताक्षर गरेका थिए भने यसलाई सर्वसम्मतिद्वारा तय गरिएको थियो जसको मुख्यकारण भनेको अभिनेता शाकिब खानले राष्ट्रिय दैनिक सहित सञ्चार माध्यमसँगको अन्तर्वार्तामा यस्तो अपमानजनक धारणा व्यक्त गरेका थिए भने उनलाई प्रतिबन्धित गरिएपछि पनि उनले यस्तो प्रकारको प्रतिक्रियाहरू दिने काम जारीनै राखेका थिए। शाकिब खान बङ्गलादेशी चलचित्रका सबै कलाकारहरूलाई तुच्छ ठान्छन् भन्ने भनाइ अन्य कलाकारहरूको रहेको थियो किनभने निर्देशकहरू चलचित्र छायाङ्कन तथा निर्माताहरूले लागत बिना चलचित्र गर्नु सम्भव छैन। उक्त निर्णस पश्चात् कारण शनिवारबाट सबै चलचित्र सम्बन्धित सङ्ठनहरूका सदस्यहरू शाकिब खानसँगको कुनै पनि चलचित्रको छायाङ्कन तथा अनुवादको काममा अनिश्चितकालका लागि भाग नलिने घोषणा भएको थियो।

चलचित्र क्षेत्रबाट खानलाई निषेध गरिएपछि त्यसको प्रतिक्रियामा खानले भने," यो मेरो विरुद्ध गरिएको एक षड्यन्त्र बाहेक अरु केही पछि हैन। यस विषयलाई लिएर काजी हायात, फारुक भाइ बाप्पाराज भाइले समितिसँग कुरा गरेका थिए तर चलचित्र समितिले उहाँहरूको कुरा नसुनि त्यसै निर्णय गरेको छ जुन व्यक्तिगत आक्रोश बाहेक अरु केही छैन"।

यस मामिलामा खानले भने", एकजना कलाकारी भएको नाताले मैले संवादको क्रममा मात्र यस्तो भनेको थिएँ। त्यो कसको मोबाइल नम्बर हो भनेर मैले हेरिरहन जरुरी छैन र यो मेरो विषय पनि हैन त्यसकारण यस मामिलामा म फस्दिन। यो त वास्तवमा भन्नुपर्दा छायाङ्कनकर्ता, निर्माता, निर्देशक र पटकथा लेखनको विषय हो। यो उनीहरू माथि जान्छ। यदि मेरो स्थानमा संवाद कुनै अन्य अभिनेताले भनेको भए उसँग गर्नका लागि केही पनि हुने थिइन"।

### टिप्पणीमा आलोचना 
सन् २०१९ मे २७ का दिन प्रेम्स सङ्कलन नामक एक  परिधानको व्यापार गर्ने एक संस्थाको स्थापनाको वार्षिकोत्सवमा पासवर्ड चलचित्रको प्रचारप्रसार गर्नका लागि उनी त्यहाँ उपस्थित भएका थिए। खानले त्यहाँ आफुले आफुलाई चलचित्रमा स्नातकोत्तर भन्दा पनि माथिल्लो शिक्षा हासिल गरेको दावी गर्दै,"सुन्दोरवोनमा पनि अन्तर्राष्ट्रिय गुणस्तरका चलचित्रहरूको निर्माण गर्न सक्षम हुनेछु" भनेर आफ्नो भनाइ राखेका थिए। उनको एक टिप्पणी सहितको भिडियो निकै चाँडै सामाजिक सञ्जालमा फैलिएको थियो भने उनीमाथि निकै टिप्पणीहरू आउन थालेका थिए जस अन्तर्गत हास्यास्पद टिप्पणी र उनको आलोचनाहरू थुप्रै रहेका थिए। निकै आलोचनाहरू खेपेपछि खानले," धेरै मानिसहरूले मैले भनाइको खर्थ बुझ्न सकेनन्, मेरो मतलब, मलाई चलचित्र बनाउन मनपर्ने भएकोले मलाई यसको धेरै अनुभवहरू छ। त्यस अर्थमा मैले आफूलाई एक दक्ष भनेँ। हजारौँ कठिनाइको बावजुद, म चलचित्र बनाउनको लागि तयार छु। मैले भन्न खोजेको कुरा यही हो" भनेर बयान दिएका थिए। अर्कोतर्फ चलचित्रका निर्देशक मालेक आफसारीले शाकिब खानको भनाइको बारेमा टिप्पणी दिएका थिए जहाँ उनले भने," सुन्दोरबोन एउटा जङ्गल हो, त्यहाँ पाँचतारे होटल छैन। मैले केहि दिनदेखि कष्ट भोग्नु परेको छ। उसको भनाइको तात्पर्य यो हो कि यदि उसले सुन्दोरवोनमा छोडिदिए पनि उनले अन्तर्राष्ट्रिय गुणस्तरका चलचित्रहरूको बनाउन सक्नेछ"।

### सन् २०१९: शाप्ला मिडियाद्वारा कानुनी सूचना 
सन् २०१९ सेप्टेम्बर ११ का दिन एकटु प्रेम दरकार (हाल विद्रोही नामले परिचित) नामक एक चलचित्रको काम द्रुतगतिमा नगरिकन समय सीमा भन्दा बढी समय खर्च गरेका कारण चलचित्र निर्माण प्रतिष्ठा शाप्ला मिडियाले खानलाई एक कानुनी सूचना पठाएको थियो। खानलाई सूचना पठाउनुको साथसाथै यसलाई सूचना मन्त्रालय, सचिवालय र प्रधानमन्त्रीको निजी सचिव, बङ्गलादेश चलचित्र निर्माता, वितरक, निर्देशक र कलाकार सङ्घलाई पनि यसको प्रति पठाइएको थियो। यस प्रसङ्गमा खानले द डेइली स्टारसँगको अन्तर्वार्ताको यसमा आफ्नो धारणा व्यक्त गरेका थिए जहाँ उनले भने," म अवश्यपनि चलचित्रको बाँकी काम पुरा गर्नेछु, त्यसका लागि अझै धेरै दिनहरू बाँकीनै छन्। मैले कुनैपनि अभियोगपत्र प्राप्त गरेको छैन र यस विषयमा थप छलफल गर्न इच्छुक छैन"।

### सन् २०१९: राजउकद्वारा जरिवाना 
सन् २०१९ नोभेम्बर १८ का दिन ढाकाको गुनशान निकेतनको राजधानी उन्नयन कर्तृपक्षेले (राजउक) नक्शा नबनाई अवैध रूपमा एक घरको विस्तारित हिस्सा निर्माण गरेकामा १० लाख रुपैयाँ जरिवाना र एक वर्ष कैदको सजाय सुनाएको थियो।

### सन् २०२०: सङ्गीत अधिकार मामिला 
सन् २०१९ मा सार्वजनिक गरिएको पासवर्ड नामक एक चलचित्रको "पागोल मोन" नामक एक गीतको प्रथम दुई पङ्क्ति बिना अनुमति प्रयोग गरेको भन्दै सन् २०२० जुन २९ का दिन खान र मोबाइल फोन सेवा प्रदायक रोबि आजियाटा लिमिटेड विरुद्ध प्रतिलिपी अधिकार उल्लङ्घन गरेका कारण मुद्दा दायर गरिएको थियो। यो भन्दा अगाडि २८ जुन दिलरुबा खानले अभियोगी शाकिब खानको विरुद्ध ढाका महानगर प्रहरीको साइबर अपराध निगमले १० करोड टाका क्षतिपूरण दाबी गर्दै लिखित अभियोग दायर गरेका थिए।

## पुरस्कार तथा मनोनयनहरू 
## सन्दर्भ सामग्रीहरू 
## बाह्य कडीहरू 
* 
*

श्रेणी:सन् १९७९ मा जन्म
श्रेणी:जीवित मानिसहरू
श्रेणी:२१औँ शताब्दीका बङ्गलादेशी अभिनेताहरू
श्रेणी:बङ्गलादेशी अभिनेताहरू
श्रेणी:बङ्गलादेशी चलचित्र अभिनेताहरू
श्रेणी:बङ्गलादेशी चलचित्र निर्माताहरू
श्रेणी:बङ्गलादेशी टेलिभिजन अभिनेताहरू
श्रेणी:बङ्गलादेशी नाट्य अभिनेताहरू
श्रेणी:बङ्गलादेशी व्यवसायीहरू
श्रेणी:श्रेष्ठ अभिनेता विधामा बङ्गलादेश राष्ट्रिय चलचित्र पुरस्कार विजेताहरू
श्रेणी:मेरिफ-प्रथोम आलो पुरस्कार विजेताहरू